

SUURE-JAANI GÜMNAASIUMI

ARENGUKAVA

2024-2030

KINNITATUD

Põhja-Sakala Vallavolikogu

otsusega 26. septembril 2024

**Sisukord**

[I SISSEJUHATUS 2](#_Toc169260727)

[II ÜLDANDMED (seisuga 24.05.2024) 3](#_Toc169260728)

[2.1 Üldinfo 3](#_Toc169260729)

[2.2 Hetkeolukorra tugevused ja nõrkused 3](#_Toc169260730)

[III ARENDUSE PÕHIVALDKONNAD JA SUUNAD 4](#_Toc169260731)

[3.1 Gümnaasiumi arendamise alused 4](#_Toc169260732)

[3.2. Arengu faktorid 5](#_Toc169260733)

[3.3.Arengu prioriteedid 5](#_Toc169260734)

[3.3.1. Arengukava prioriteetideks on aastatel 2024-2030 5](#_Toc169260735)

[IV TEGEVUSKAVA 2024-2030 6](#_Toc169260736)

[4.1. Eestvedamine ja juhtimine 6](#_Toc169260737)

[4.2 Personalijuhtimine 10](#_Toc169260738)

[4.3. Koostöö huvigruppidega 14](#_Toc169260739)

[4.4. Ressursside juhtimine ja õpikeskkonna kujundamine 19](#_Toc169260740)

[4.5. Õppe- ja kasvatusprotsess 22](#_Toc169260741)

[4.6. Huvihariduse arendamine 25](#_Toc169260742)

[V ARENGUKAVA UUENDAMISE JA MUUTMISE KORD 27](#_Toc169260743)

# I SISSEJUHATUS

Suure-Jaani Gümnaasiumi arengukava on dokument, mis

1. annab lühiülevaate kooli hetkeolukorrast;

2) määrab ära kooliarenduse põhisuunad ja valdkonnad, strateegilised eesmärgid ja tegevuskava kuni 2030. aastani ning arengukava uuendamise korra.

Arengukava koostamisel on arvestatud lapsevanemate, õpilaste, õpetajate, koolitöötajate, hoolekogu ja teiste arvamusi ning erinevate küsitluste tulemusi. Kooli arengu tagamiseks on arengukava koostatud koostöös hoolekogu ja õppenõukoguga. Arengukava uut projekti ja edaspidi ka muudatusi tutvustatakse õppenõukogus ja taotletakse heakskiitu hoolekogus. Alates 2015. aastast arengukavasse muudatuste sisseviimisel arvestatakse Põhja-Sakala Vallavalitsuse koolide õpilaste, lapsevanemate ja õpetajate tagasiside uuringu aruandes väljatoodud kooli tegevuse tugevuste ja parendusvaldkondadega.

Suure-Jaani Gümnaasiumi arengukava lähtub Suure-Jaani Gümnaasiumi põhimäärusest ja Põhja-Sakala valla hariduse arengukavast.

# II ÜLDANDMED (seisuga 24.05.2024)

## 2.1 Üldinfo

Suure-Jaani Gümnaasiumi ajalugu lähtub eestikeelse koolihariduse andmise alustamisest Suure-Jaanis Bengt Gottfried Forseliuse tegevuse tulemusena 1687. a.

Tänapäeval on Suure-Jaani Gümnaasium Põhja-Sakala valla hallatav kool, kus õpib 64 õpilast 3 klassi komplektis. Õpilaskonna moodustavad peamiselt Viljandimaal elavad lapsed.

Suure-Jaani Gümnaasium on nii üldharidusliku kui ka kõrgkooliks ettevalmistava suunitlusega. Gümnaasiumis on kaks õppesuunda: sotsiaalsuund ja spordisuund.

Alates 01. september 2011. a liideti Suure-Jaani Gümnaasiumiga Suure-Jaani Huvikool. Gümnaasiumi kollektiivis on 22 aineõpetajat, 16 huvikooliõpetajat.

Võõrkeeltena õpetatakse inglise, vene ja soome keelt.

## 2.2 Hetkeolukorra tugevused ja nõrkused

**Tugevusteks on:**

* kogenud pedagoogid ja tugevad traditsioonid;
* töökeskkonna pidev paranemine;
* aktiivne õpilastegevus;
* toetav hoolekogu;
* projektidega seotud koostöögrupid;
* kooli ja lastevanemate head ja avatud suhted;

**Nõrkusteks on:**

* õpetajate kaasamine põhikooli ja gümnaasiumi ülesannetesse erinevates kontekstides;
* demograafilised protsessid.

# III ARENDUSE PÕHIVALDKONNAD JA SUUNAD

## 3.1 Gümnaasiumi arendamise alused

Suure-Jaani Gümnaasium on kõrgkooliks ja kutseõppeks ettevalmistav kool. Gümnaasiumis arendatakse kahte õppesuunda: sotsiaalsuund, spordisuund.

Suuna valiku teeb õpilane gümnaasiumisse sisseastumisel, vastavalt suunale otsustab õpilane, milliseid valikaineid ta soovib õppida.

Gümnaasiumi õpilased saavad ettevalmistuse, mis võimaldab neil peale lõpetamist liikuda kõrgkoolis või kutsekoolis sobiva eriala õpingutele.Pakume lisaks kvaliteetsele gümnaasiumiharidusele noortele tipptasemel treening-ja olmetingimusi ning treeneri-ja kohtuniku koolituseks ettevalmistust. Õpilasi võetakse vastu maadluse, jalgpalli, võrkpalli ja kergejõustiku erialale.

**Kooli visioon**– Suure-Jaani Gümnaasium on iga õppija arengut toetav kool, mille lõpetajad oskavad teha tulevikule mõeldes jätkusuutlikke valikuid.

Visiooni mõiste lahti kirjutus:

*Toetatakse iga õppija arengut* – kõigile on loodud võimalused individuaalseks arenguks läbi mitmekesiste valikuvõimaluste.

**Kooli missioon** – luua toetav õpikeskkond arenemiseks, kesk- ja huvihariduse omandamiseks ning anda kõigile õppijatele võimalus kasvada elus edasi pürgivaks ühiskonnaliikmeks.

**Kooli põhiväärtused on:**

* **Ühtekuuluvustunne ja meeskonnatöö** – üksteist arvestades ja austades täidame koos ühiseid eesmärke.
* **Areng ja teadmised** – väärtustame isiksuse arengut õppimise ja enesetäienduse kaudu.
* **Turvalisus ja koolirõõm -** loome ja hoiame enda ümber turvalist ja sõbralikku keskkonda.

## 3.2. Arengu faktorid

Õpilaste üldarvu muutus aastate lõikes.

|  |  |  |  |
| --- | --- | --- | --- |
| Õppeaasta | Õpilaste arv 10.-12. klass | Klassikomplektide arv gümnaasiumis | Õpilaste arvu muutus gümnaasiumis |
| 2014/2015 | 42 | 3 | -43 |
| 2015/2016 | 57 | 3 | +14 |
| 2016/2017 | 69 | 3 | +12 |
| 2017/2018 | 50 | 3 | -19 |
| 2018/2019 | 45 | 3 | -5 |
| 2019/2020 | 74 | 3 | +29 |
| 2020/2021 | 68 | 3 | -6 |
| 2021/2022 | 63 | 3 | -5 |
| 2022/2023 | 66 | 3 | +3 |
| 2023/2024 | 64 | 3 | -2 |

**Kvalifitseeritud tööjõu tagamine pedagoogilise personali osas.**

Hetkel ei vasta vaid 2 (9%) pedagoogi kvalifikatsiooninõuetele.

Arengukava kehtimise perioodil suureneb vajadus uute pedagoogide järele.

**Rahaliste vahendite piiratus.** Uute õppekavade rakendamine nõuab õppevahendite baasi täiustamist ja uuendamist.

**Turvalise keskkonna tagamine.** Arengu eesmärgiks on tagada õpilastele vaimselt ja füüsiliselt turvaline keskkond õppetööks.

## 3.3.Arengu prioriteedid

## 3.3.1. Arengukava prioriteetideks on aastatel 2024-2030

* Gümnaasiumi arendamisel tegeleme õpilaste teavitamisega maakonnas ja teistes Eesti piirkondades, et põhikooli lõpetajal oleks teadmine õppimisvõimaluste mitmekesisusest Suure-Jaani Gümnaasiumis.
* Õppekava arenduses lähtume ühiskonnas toimuvatest protsessidest.
* Pakume õpilastele võimalusi, mis aitavad neil tulevikus orienteeruda ühiskonnas, tööturul ja muutuvas keskkonnas.
* Tagame turvalise ja esteetilise õpikeskkonna.
* Toetame iga õppija arengut, arvestades õpilaste individuaalsete eripäradega.
* Arendame avatud juhtimise põhimõtteid, meeskonnatööd ja toetame kõiki töötajaid.
* Arendame klassi- ja koolivälist tegevust, propageerime tegutsemisvõimalusi huvikoolis.

# IV TEGEVUSKAVA 2024-2030

Tegevuste planeerimisel on lähtutud Suure-Jaani Gümnaasiumi eelarvest ning projektidest saadavatest vahenditest.

## 4.1. Eestvedamine ja juhtimine

**Eesmärgid:**

1. **Kooli juhtimine on avatud, demokraatlik ning otsustusprotsessidesse kaasatakse erinevaid osapooli.**

2. **Kool on tunnustatud õppeasutus**

|  |  |  |  |
| --- | --- | --- | --- |
| **Tegevused**  | **Tulemus**  | **Aeg**  | **Koostöö- grupp**  |
| 1. Kooli meeskonna liikmed on teadlikud kooli põhiväärtustest ning planeerivad väärtustest lähtuvalt enda tegevusi.  | Kooli meeskond lähtub enda tegevuses kooli põhiväärtustest. Iga töötaja on püstitanud oma tööle õppeaasta algul eesmärgid ja analüüsinud õppeaasta lõpus oma eesmärkide saavutamist läbi kooli põhiväärtuste ja õppeaasta üldeesmärgi.  | igal aastal  | direktor, õppejuht  |
| 2. Personal, õppijad ja partnerid kaasatakse õppe kavandamisse ja õpikeskkonna kujundamisse.  | Toimuvad infokoosolekud õpilastele ja õpetajatele, õpilasesindusele, ümarlauad, osaluskohvikud, õpetajate koostöövestlused, lastevanemate üldkoosolekud, hoolekogu koosolekud.  | pidev tegevus  | direktor, juhtkond, hoolekogu, õpilasesindus, õpetajad  |

|  |  |  |  |
| --- | --- | --- | --- |
| 3. Õpilasesindus arendamine  | Õpilasesindus ja kogu õpilaskond teadvustab õpilasesinduse rolli koolis, õpilasesindus on kaasatud ja osaleb koolielus aktiivselt. Õpilasesindus tegutseb aastaplaani järgi, mis on osa kooli ürituste plaanist.  | igal aastal  | direktor, huvijuht, ÕE juht  |
| 4. Juhtkonnas toimub pidev  infovahetus, otsused on ühiste  arutelude tulemus.  | Juhtkonna koosolekud toimuvad iga nädal, protokollid on jagatud Drive’i dokumendina meeskonnale. Juhtkonda kuuluvad direktor, õppejuht, sekretär. Vajadusel kaasatakse juhtkonda ÕE, hoolekogu, õpetajate esindaja.  | pidev tegevus  | juhtkond  |
| 5. Informatsiooni jagamine on pidev. Kasutatakse kindlat sisekommunikatsiooni süsteemi.  | Sisekommunikatsioon toimib - kõik osapooled on kursis juhtimisotsustega. Juhtkonna koosolekute protokollid, planeerimistabelid ja dokumendid on jagatud Drive’i kaudu. Infovahetuseks kasutatakse Stuudiumi ja kooli e-mailide süsteemi.  | pidev tegevus  | juhtkond  |

|  |  |  |  |
| --- | --- | --- | --- |
| 6. Kogukonda hoitakse pidevalt kursis koolis toimuvaga. Kogukonnaliikmed teavad koolis toimuvast kooli suhtluskanalite ning suulise info jagamise kaudu. Kogukonda kaasatakse kooli tegevustesse.  |  Kõigil vanematel on juurdepääs jagatavale infole (Stuudiumi kontod on kohustuslikud).  | pidev tegevus  | juhtkond, pedagoogid  |
| 7. Traditsioone väärtustatakse, hoitakse, jätkatakse.  | Koolil on kooli kui tervikut siduvad traditsioonid. | pidev tegevus  | direktor, õppejuht, õpetajad  |
| 8. Personali, õpilaste ja lapsevanemate rahulolu juhtimise ja eestvedamisega hinnatakse regulaarselt.  | Stuudiumi keskkonnas viiakse vähemalt kord aastas läbi küsitlus vanematele, õpilastele ja personalile või arvestatakse riiklikult (sh. omavalitsuse poolt) läbiviidud küsitlusi. Küsitlused näitavad, et vanemad on rahul oma lapse koolikorraldusega ning nad soovitaksid seda kooli teistelegi. Parandusettepanekute alusel toimunud tegevusi kirjeldatakse aastaplaanis.  | igal aastal  | direktor  |
| 9. Kooli saavutusi kajastatakse pidevalt kodulehe, stuudiumi ja Facebooki kaudu. Koostatakse meediaplaan, mis aitab tähtsamatel sündmustel jõuda kohalikku ajalehte.  | Õpilased ja õpetajad kajastavad regulaarselt õppe- ja huvitegevusega seotud sündmusi ja tegemisi kooli kodulehel ja kooli Facebookis ning kohalikus ajalehes | pidev tegevus  | juhtkond |

|  |  |  |  |
| --- | --- | --- | --- |
| 10. Kooli kodulehte kaasajastatakse ja uuendatakse pidevalt.  | Koduleht on kaasaegne ja võimaldab õpilasel ja lapsevanemal saada lihtsalt infot kooli igapäevategevuse kohta. Kodulehel on pidevalt uuenev ja asjakohane informatsioon.  | igal aastal  | Huvijuht, haridustehnoloog, õppejuht, direktor, sekretär  |

## 4.2 Personalijuhtimine

**Eesmärk:**

**1. Koolis töötab professionaalne ning motiveeritud meeskond, kelle võimeid ja potentsiaali rakendatakse maksimaalselt.**

Tegevuskava 2024–2030

|  |  |  |  |  |
| --- | --- | --- | --- | --- |
| Tegevused  | Tulemus  | Aeg  | Koostöögrupp  | Ressurss/ rahastamine. Võimalikud rahastamise allikad  |
| 1. Õpetajad tegelevad pideva enesetäiendamisega ning peavad oluliseks elukestva õppe põhimõtteid.  | Õpetajate koolitusplaan on koostatud vastavalt õpetajate vajadustele, vastavalt sisehindamise kokkuvõttele. Õpetajad on kaasatud koolitusplaani koostamisse.  | pidev tegevus  | direktor, õppejuht, õpetajad  | 2000 eurot aastas kooli eelarve.  |
| 2. Sisekoolitused (kolleegilt kolleegile) kogu meeskonnas. | Pedagoogid jagavad kolleegidele koolitustel saadud teadmisi.  | igal aastal  | õppejuht, õpetajad, direktor  | 1000 eurot aastas kooli eelarve.  |

|  |  |  |  |  |
| --- | --- | --- | --- | --- |
| 3. Mentorprogrammi käivitamine alustavate õpetajate ning õpetajate järelkasvu toetamiseks.  | Igal alustaval õpetajal on esimese tööaasta jooksul mentori tugi. Igal karjääripööret tegeval õpetajal on mentori tugi vähemalt pool aastat. Mentorid on saanud väljaõppe ning kuuluvad vabariiklikku mentorite võrgustikku.  | pidev tegevus  | direktor, õppejuht  | 500 eurot aastas lisatasude maksmiseks mentoritele kooli eelarvest  |
| 4. Õpetajad tegelevad enesearendusega vahetusprojektides.  | Iga õpetajal on võimalus osaleda vähemalt ühes vahetusprojektis õppeaasta jooksul. Toimub tagasisidestamine ja kogemuste vahetamine.  | 1 kord aastas  | direktor, õppejuht, õpetajad  | 500 eurot aastas kooli eelarve.  |
| 5. Õpetajaid kaasatakse erinevate koostöögruppide töösse.  | Kõik õpetajad osalevad vähemalt ühe koostöögrupi töös, see aitab kaasa meeskonnatööle, õppetöö kvaliteedile.  | pidev tegevus  | õppejuht, õpetajad  |  |
| 6. Õpetajad loovad uusi õppemetoodilisi materjale ja lahendusi sh digimaterjale.  | Kõik õpetajad loovad uusi õppemetoodilisi materjale ning neid jagatakse õppeasutuse siseselt. Loodud on kooli digivaramu.  | pidev tegevus  | õppejuht, õpetajad |  |
| 7. Toetatakse ja väärtustatakse õpetajate osalemist konkurssidel ja võistlustel | Õpetajad tunnetavad enda töö olulisust ning suureneb tööalane motivatsioon. Kogu personali ja õpilaskonna osalus koolivälistel õppetöö, spordi, teaduse, sotsiaalse ettevõtluse, õpilasettevõtluse ning kodanikualgatuse konkurssidel suureneb. Õpetajad osalevad maakondliku aineühenduse töös, maakondlike ürituste korraldamisel. | pidev tegevus  | õpetajad, direktor, õppejuht | Lisatasu 500 EUR konkursil osalenud õpetaja kohta aastas |

|  |  |  |  |  |
| --- | --- | --- | --- | --- |
| 8. Viiakse läbi arenguvestlused kõigi töötajatega.  | Iga töötaja isiklik ja professionaalne areng on planeeritud, teadlik. Õpetaja kavandab ja analüüsib oma professionaalset arengut, täidab eneseanalüüsi ning seab sellest lähtuvalt uued eesmärgid.  | pidev tegevus | direktor, õppejuht, kogu kooli personal  |  |
| 9. Toimuvad ühisüritused personalile  | Enamus töötajaid osaleb ühisüritustel ja on valmis igapäevaseks koostööks.  | pidev tegevus  | kogu kooli personal  | 1000 eurot aastas kooli eelarve  |
| 10. Terviseedenduse kulud hüvitatakse kooli eelarvest.  | Õpetaja/koolitöötaja saab oma terviseedenduse nimel soodustingimustel kasutada kohalikke spordirajatisi.  | pidev tegevus  | õpetajad,  | 1000 kooli eelarve.  |
| 11. Töötajate tunnustamissüsteemi väljatöötamine | Õpetaja/koolitöötaja on teadlik kooli tunnustamisalustest.  | pidev tegevus | kogu kooli personal  |  |

## 4.3. Koostöö huvigruppidega

**Eesmärgid aastateks 2024–2030:**

**1. Kõik kooliga seotud osapooled panustavad kooli ja laste arengusse.**

**2. Koolil on koostööpartnerid, kellega tihedalt suheldakse ning eesmärke teostatakse.**

Tegevuskava 2024-2030

|  |  |  |  |  |
| --- | --- | --- | --- | --- |
| Tegevused  | Tulemus  | Aeg  | Koostöögrupp  | Ressurss/ rahastamine. Võimalikud rahastamise allikad.  |
| 1. Kogukonnaliikmed kaasatakse osalema kooli tegemistesse. Kool informeerib kogukondasid.  | Kooli infokanalid on kasutatud kogukondadega tõhusa kommunikatsiooni loomiseks. Kogukonnaliikmetel on võimalus kasutada kooli hooneid huvihariduse ja täiskasvanuhariduse eesmärkidel.  | pidev tegevus  | direktor, õppejuht, õpetajad, kogukond |  |
| 2. Avatud uste päevi korraldatakse igal aastal.  | Avatud uste päevad võimaldavad kogukonnal ja lapsevanematel tutvuda kooli igapäevaeluga. Toimuvad avatud tunnid vanematele.  | kord aastas  | direktor, õppejuht, õpetajad |  |

|  |  |  |  |  |
| --- | --- | --- | --- | --- |
| 3. Korraldatakse lastevanematele suunatud üritusi, koolitusi. | Toimib tõhus koostöö ja infovahetus lapsevanemate ja kooli vahel. Lastevanematele suunatud üritusi toimub vähemalt 2 korda aastas.  | õppeaasta jooksul  | direktor, õppejuht, klassijuhatajad |  |
| 4. Korraldatakse lastevanemate küsitlusi, neile antakse küsitluste tulemuste kohta tagasisidet.  | Lapsevanemad on kursis koolis toimuvaga. Lastevanemate rahulolu kooliga püsib stabiilsena või suureneb.  | pidev tegevus | direktor, õppejuht,  |  |
| 5. Toimuvad regulaarsed hoolekogu koosolekud.  | Koostöö hoolekoguga on kooli arendav. Kogukond on teadlik hoolekogu tegemistest, hoolekogu aitab kaasa koolielu edendamisele.  | pidev tegevus  | hoolekogu, direktor  |  |
| 6. Jätkub koostöö kohalike asutustega, sh muuseum, kultuurimaja, raamatukogu. Otsitakse uusi koostöövõimalusi kohalike ettevõtjatega.  | Õppetöö on rikastatud. Kujuneb arusaam täiendavatest õppimise võimalustest lisaks formaalõppele.  | pidev tegevus  | direktor, õppejuht, karjäärikoordinaato, õpetajad  |  |

|  |  |  |  |  |
| --- | --- | --- | --- | --- |
| 7. Õppeasutuseväliseid eksperte, spetsialiste ning praktikuid ja vabatahtlikke kaasatakse õppetöösse.Koostöö ülikoolidega.  | Õpilaste silmaring laieneb. Õpilased on teadlikud edasistest õppe- ja töövõimalustest.  | pidev tegevus  | direktor, õppejuht, karjäärikoordinaator |  |

|  |  |  |  |  |
| --- | --- | --- | --- | --- |
| 8. Kaardistatakse vilistlaste käekäik. Kasutatakse vilistlaste kogemust õppetöö disainimisel.  | Koolis toimuvad vilistlaste päevad, kus vilistlased motiveerivad oma lugudega õpilasi. Igal õppeaastal kogutakse infot kooli lõpetajate edasise käekäigu kohta.  | pidev tegevus  | vilistlased, õppejuht, karjäärikoordi-naator, õpetajad |  |
| 9. Valla esindajad kohtuvad vähemalt kord aastas õpetajatega, valla töötajaid kaasatakse kooli üritustesse.  | Kooli arendatakse koostöös kooli pidajaga. Suureneb teadlikkus valla ootustest ja kooli tegevustest.  | vähemalt kord aastas  | kooli pidaja, direktor, õppejuht, huvijuht, õpetajad  |  |
| 10. Õpilasesinduse koosolekud toimuvad regulaarselt, ÕE tegemiste kohta antakse kooli infokanalites pidevalt ülevaade.  | ÕE dokumentatsioon on kodulehel avaldatud. Õpilasesindus on Eesti Õpilasesinduste Liidu aktiivne liige. Õpilasesindus tegutseb vastavalt aastaplaanile ning juhindub juhtkonna tegevuskavast.  | pidev tegevus  |  ÕE juht, huvijuht, direktor |  |

|  |  |  |  |  |
| --- | --- | --- | --- | --- |
| 11. Kooli tegevusi kajastatakse erinevates meediakanalites  | Kooli kodulehel ja Facebookis on info koolis toimuvate ürituste kohta. Kooli tegemisi kajastatakse kohalikus lehes ning võimalusel ka maakondlikes ja vabariiklikes väljaannetes | pidev tegevus  | direktor, õppejuht, õpetajad |  |

## 4.4. Ressursside juhtimine ja õpikeskkonna kujundamine

**Eesmärk:**

**Õpikeskkond on kaasaegne, turvaline ja õppija arengut soodustav.**

Tegevuskava 2024–2030

|  |  |  |  |  |
| --- | --- | --- | --- | --- |
| Tegevused  | Tulemus  | Aeg  | Koostöögrupp  | Ressurss/ rahastamine. Võimalikud rahastamise allikad.  |
| 1. Personali palgamudeli analüüsimine ja uuendamine.  | Personali palgad on konkurentsivõimelised piirkondlikku eripära arvestades.  | 2025-2026  | kooli pidaja, direktor, hoolekogu  | kooli eelarve  |
| 2. Kooli eelarve projekti ja kinnitatud eelarvet tutvustatakse meeskonnale, lisainvesteeringute plaani koostamisse kaasatakse kogu meeskond.  | Töötajad on teadlikud eelarve kujunemisest, prioriteetidest, võimalustest. Eelarve koostamisse on kaasatud õpetajad, õpilasesindus. Eelarve projekti tutvustatakse personalile, õpilasesindusele, hoolekogule. Lisainvesteeringute plaan koostatakse osalusdemokraatia põhimõtetele toetudes.  | igal aastal  | direktor, õppejuht,õpetajad, õpilasesindus, hoolekogu |  |

|  |  |  |  |  |
| --- | --- | --- | --- | --- |
| 3. Kõik klassid käivad aasta jooksul vähemalt ühel või kahelõppekäigul.  |  Õppekäik on integreeritud õppetöösse ja saadud teadmisi analüüsitakse õppetöö raames.  | pidev tegevus  | õppejuht, õpetajad  | 2000 eurot aastas, projektide rahastus.  |
| 4. Tõhustatakse koostööd külakogukondadega, kohalike ettevõtjatega ja kaasatakse neid ürituste korraldamisel ja erinevate tööde teostamisel.  | Toimub kahepoolne kommunikatsioon. Kogukonnaliikmed osalevad aktiivselt kooli üritustel ning aitavad kaasa erinevate tegevuste teostamisel.  | pidev tegevus  | kogukond, õpetajad, õppejuht, direktor  |  |

|  |  |  |  |  |
| --- | --- | --- | --- | --- |
| 5. Kaasajastatakse kooli infotehnoloogiline baas.  | Suure-Jaani koolimajas on kahe klassi jagu arvuteid , kasutamiseks samaaegselt. | 2025  | direktor  |  |
| 6. Soetatakse uusi digivahendeid.  | Õpilased kasutavad digivahendeid õppetundides sihipäraselt ja teadlikult. Õpilastel on teadmised ja oskused erinevates e-õppekeskkondades tegutsemiseks.  | 2024 - 2030  | direktor | 5000 eurot aastas kooli eelarve |
| 7. Suure-Jaani koolimajaõpikeskkonna lähteülesande koostamine.  | Lähteülesande põhjal on planeeritud koolihoone renoveerimine või uue koolihoone ehitamine. Tellitud on projekt praeguse hoone renoveerimiseks või uue hoone ehitamiseks. | 2024-2025 | kooli pidaja, direktor, õpetajad  |  |

##

## 4.5. Õppe- ja kasvatusprotsess

**Eesmärk:**

**Gümnaasiumi lõpetajate haridustase võimaldab õpilastel teha soovitud valikuid enda tuleviku kujundamisel.**

Tegevuskava 2023–2028

|  |  |  |  |  |
| --- | --- | --- | --- | --- |
| Tegevused | Tulemus | Aeg | Koostöögrupp | Ressurss/rahastamine. Võimalikud rahastamise allikad.  |
| 1. Spordivaldkonna arendus ja õppekava uuendamine. Kaaluda ujumise lisamist õppekavasse.
 | Uuendatud õppekava.  | 2025 | direktor, õpetajad, spordialaliit |  |
| 1. Sotsiaalsuuna arendus ja õppekava uuendamine.
 | Uuendatud õppekava. | 2025 | direktor, õpetajad, ülikoolid |  |
| 1. E-õppe-keskkondade arendamine ja rakendamine, e-õppe kursuste pakkumine koostöös teiste õppeasutustega.
 | Koostöös teiste õppeasutustega läbivad õpilased mitmeid valikaineid.  | pidev tegevus | direktor, õppejuht, õpetajad |  |
| 1. Välislektorite kaasamine õppetöö mitmekesistamisel.
 | Koolis viivad läbi kursusi välislektorid. | pidev tegevus | direktor, õpetajad,õpilased, õppejuht | kooli eelarve 1000€ |
| 1. Kaasaegsete õppemeetodite juurutamine lähtudes elukestva õppe strateegiast, IKT vahendite kasutamise mitmekesistamine.
 | Koolis on kaasaegsed IKT vahendid ning neid uuendatakse.  | pidev tegevus | IT juht, õpetajad, õpilased | projektirahastus4000 |
| 1. Noorsootöö integratsioon kooli õppe- ja kasvatusprotsessi.
 | Õppeprotsessi on kaasatud noortekeskused.  | pidev tegevus | Noortekeskus, õpilased, õpetajad | eelarvest 600€, projektirahastus |
| 1. Õppetöö seostamine kodukoha ja kodukoha vaimse pärandiga.
 | Õpilased teavad kodukoha tähtsamaid objekte, inimesi.  | pidev tegevus | õpetajad, kogukond |  |
| 1. Tugiõpilaste süsteemi rakendamine.
 | Õpilased toetavad kindla süsteemi alusel uusi kooli tulnud õpilasi.  | 2024 | õpetajad, õpilased,direktor, õppejuht |  |
| 1. Töövarjupäevade läbiviimine majandusõppe ja kutsesuunitluse eesmärgil.
 | Töövarjupäevad on traditsioonilised ning saadud kogemused jagatakse.  | 2024 | õpetajad, klassijuhatajad |  |
| 1. Majandus- (ettevõtlusõppe) arendamine koos ettevõtjatega.
 | Kohalikud ettevõtjad on kaasatud õppeprotsessi.  | pidev tegevus | direktor, ettevõtjad, õpetajad |  |
| 1. Valikkursuste pakkumine koostöös Suure-Jaani Gümnaasiumi huvikooliga.
 | Valikkursusi on võimalus võtta väljaspool oma kooli.  | pidev tegevus | direktor, õpetajad, huvikooliõpetajad |  |
| 1. Täiskasvanu koolituse võimaluste arendamine.
 | Täiskasvanud osalevad huvihariduses.  | pidev tegevus | õpetajad, direktor, õppejuht |  |
| 1. Tugispetsialistide võrgustiku väljatöötamine.
 | Gümnaasiumil on oma tugispetsialistid.  | 2024 | direktor, õppejuht |  |
| 1. Õppetöös rakendatakse

osaliselt projektõpet.  | Projektipäevad on tavaline õppeaasta osa.  | pidev tegevus | õppejuht. direktor, õpetajad |  |
| 1. Kooli ühisürituste kaudu kujundatakse identiteeti, ühtsustunnet ja ettevõtlikku hoiakut.
 | Tekkinud on traditsioonilised ühisüritused. Luuakse uusi traditsioone.  | pidev tegevus | õpetajad |  |
| 1. Analüüsitakse kooli

tunnijaotusplaani ja vajadusel korrigeeritakse valikainete valikut.  | Tunnijaotusplaan on muutumises vastavalt kaasnevate vajadustega.  | pidev tegevus | direktor, õppejuht, õpetajad |  |
| 1. Õpilastele korraldatakse üks kord aastas vastuvõtt, kooliaasta lõpus- tunnustatakse hea õppimise ja muude kiiduväärt tegude eest.
 | Õpilased teavad, millised on tunnustamise alused.  | pidev tegevus | direktor, õppejuht, õpetajad | eelarvest 500€ |

##

## 4.6. Huvihariduse arendamine

**Eesmärk:**

Erinevate huvialade lai valik pakub õpilastele täiendavaid eneseteostuse ja arenguvõimalusi.

Tegevuskava 2024–2030

|  |  |  |  |  |
| --- | --- | --- | --- | --- |
| Tegevused | Tulemus | Aeg | Koostöögrupp | Ressurss |
| 1. Hoida mitmekesisena huvitegevuste valdkondi.
 | Huviringid on esindatud erinevates valdkondades.  | pidev tegevus | direktor, huvikooli õpetajad |  |
| 1. Suurendada huvihariduses pakutavate teadmiste osakaalu gümnaasiumi õppes valikainetena.
 | Gümnaasiumiõpilased võtavad huvikoolist valikaineid. | pidev tegevus | direktor, huvikooli õpetajad |  |
| 1. Tutvustada huvihariduses pakutavaid võimalusi kogukonnale.
 | Kogukond kasutab huvihariduse võimalusi.  | pidev tegevus | direktor, huvikooli õpetajad, õpilased |  |
| 1. Suurendada vajamineva inventari hulka projektidest saadavate vahendite abil
 | Kooli soetatakse igal aastal uut inventari ja kaasaegseid õppevahendeid.  | pidev tegevus | direktor, huvikooli õpetajad |  |
| 1. Huvikooli ringide õppekavade arendus.
 | Õppekavad on kaasajastatud ja neid uuendatakse pidevalt.  | pidev tegevus | direktor, huvikooli õpetajad |  |

# V ARENGUKAVA UUENDAMISE JA MUUTMISE KORD

Arengukava muudatused valmistatakse ette koostöös hoolekogu ja õppenõukoguga.

Arengukava kinnitab Põhja-Sakala Vallavolikogu.

Arengukava muudatused esitatakse enne kinnitamist arvamuse andmiseks kooli hoolekogule ja õppenõukogule.

Arengukava kui koolijuhtimise töödokument on avatud täiendus- ja muudatusettepanekuteks pidevalt, kusjuures ettepanekuid võivad esitada kõik hoolekogu ja õppenõukogu liikmed.

Arengukava kuulub läbiarutamisele iga õppeaasta kevadel kooli arenguseminaril, seda tutvustatakse õpilasesinduses, õppenõukogus ja hoolekogus.

Kooli direktor korraldab arengukava avalikustamise kooli veebilehel.

Arengukava läbi arutatud ja arvamus antud Suure-Jaani gümnaasiumi õppenõukogu koosolekul 07 juuni 2024.

Arengukava läbi arutatud ja arvamus antud Suure-Jaani gümnaasiumi hoolekogu koosolekul 30 mai 2024.

Arengukava kinnitatud Põhja-Sakala Vallavolikogu poolt 26 septembril 2024.

